Aalborg Håndbold virker uslåelige for tiden. De forsvarende danmarksmestre har ikke tabt en kamp siden den 6. august. Efter 10 sejre i træk skulle de møde Skanderborg Håndbold lørdag eftermiddag, og heller ikke denne kamp slog de rød-hvide ud af kurs. Kampen endte 29-26 i nordjydernes favør. Det var dog først efter pausen, at de rød-hvide herrer formåede at hægte et velspillende Skanderborghold af. Som så mange gange tidigere i sæsonen havde Aalborg Håndbold den fornødne skarphed i de afgørende momenter, og i anden halvleg kunne Skanderborg ikke følge med. Sejren betyder, at Aalborg Håndbold cementerer deres topplacering i Primo Tours Ligaen, hvor håndboldherrerne fører med maksimumpoint. Holdet har spillet seks kampe, hvilket har resulteret i 12 point. Aalborg Håndbolds næste kamp løber af stablen tirsdag den 6. oktober, hvor de klokken 18.30 møder Frederecia Håndboldklub på udebane.

Referat:
11 kampe er det blevet til for det nordjyske håndboldhold siden den 6. august, og 11 sejre er kommet i hus. En imponerende stime Aalborg Håndbold formåede at holde ved lige, da de lørdag mødte Skanderborg.